ukellax. Tugna tis snat i ɣef d-yemmeslay Lacan d tugna n umdan mi ara iwali iman-is deg lemri i tikelt tamezwarut, i semma-as  tallit n lemri  (stade de miroire), amdan ad yidir kan akken deg ukellax, alma yewweḍ-d wass i deg ara iwali iman-is deg lemri, ad yefhem amek i tga tfekka-is, d tallit ileɛben tamlilt* tameqrant deg lebni n yimman n umdan.29 Seg waya nezmer ad nefhem asugnan d tazmart n umdan ara t-yessiwḍen ad ifhem deg tazwara iman-is d tfekka-is, deg tis snat amdan yettaḥraz deg yimman-is d wallaɣ-is ayen yegza d wayen yettwali seg umaḍal aniri, s talɣa n tugniwin imi deg lewhi n E. Husserl  amdan ur yttxemmim ara bla tugna 30. Nessebgen-d deg wayen iɛeddan amek amdan yettegmar-d tugniwin-a (ẓer Tugna, sb 21).